EkBass/fiwiki-20250220-pages-articles huggingface dataset:
Michael Sembello

Michael Andrew Sembello (s. 17. huhtikuuta 1954 Philadelphia, Pennsylvania, Yhdysvallat) on yhdysvaltalainen laulaja, kitaristi, pianisti ja lauluntekijä. Hänet tunnetaan parhaitaan kappaleesta Maniac, jonka hän esitti elokuvaa Flashdance (1983) varten. Sembello kirjoitti Maniacin yhdessä Dennis Matkoskyn kanssa. == Diskografia == === Studioalbumit === * Bossa Nova Hotel (1983) * Without Walls (1986) * Caravan of Dreams (1992) * Backwards in Time (1997) * Ancient Future (2002) === Singlet === Elokuvasta Kesärakkautta: * Summer Lovers (1982) Albumilta Soul Bossa Nova: * Maniac (1983) – kuultiin myös elokuvassa Flashdance * Automatic Man (1983) * Talk (1984) Elokuvasta Riiviöt: * Gremlins... Mega Madness (1984) Albumilta Without Walls: * Gravity (1985) – kuultiin myös elokuvassa Cocoon – nuoruudenlähde * Tear Down the Walls (1986) * Wonder Where You Are (1986) Albumilta Caravan of Dreams: * Heavy Weather (1992) Albumien ulkopuolinen single: * Reach for the Dream (1995) == Listamenestys == Bossa Nova Hotel vietti kymmenen viikkoa Yhdysvaltain myydyimpien albumien Billboard 200 -listalla ja nousi parhaimmillaan sijalle 80.Michael Sembello, Billboard, viitattu 19.2.2023. Maniac vietti 22 viikkoa Yhdysvaltain myydyimpien singlejen Billboard Hot 100 -listalla ja nousi kahdeksi viikoksi listan ensimmäiselle sijalle. Automatic Man vietti kymmenen viikkoa samalla listalla ja nousi parhaimmillaan sijalle 34. == Palkinnot ja ehdokkuudet == === Grammy-palkinnot === Vuosi Palkinto Teos Lopputulos 1981 Paras elokuvan soundtrack Stevie Wonder's Journey Through The Secret Life Of Plants 1984 Paras elokuvan soundtrack Flashdance (Original Soundtrack From The Motion Picture) 1984 Vuoden albumi Flashdance (Original Soundtrack From The Motion Picture) 1984 Vuoden levytys Maniac 1984 Vuoden laulu Maniac 1984 Paras miespuolisen poplaulajan esitys Maniac 1984 Paras instrumentaalinen sävelmä Dream Hunter Michael Sembello, Grammy Awards, viitattu 19.2.2023. === Oscar- palkinnot === Vuosi Palkinto Teos Lopputulos 1984 Paras laulu Maniac (elokuvasta Flashdance) 56th Academy Awards, Oscars, viitattu 19.2.2023. == Lähteet == luokka:Yhdysvaltalaiset laulaja-lauluntekijät luokka:Vuonna 1954 syntyneet Luokka:Elävät henkilöt
Hyrynsalmen kirkonkylä

Hyrynsalmen kirkonkylä on kirkonkylä ja Hyrynsalmen kunnan keskustaajama Kainuun maakunnassa. Kirkonkylä sijaitsee Hyrynsalmen reitin Emäjoen varrella, joka laskee vetensä Hyrynjärvestä Seitenjärveen. Hyrynsalmen kirkonkylän lähin kaupunki on maakuntakeskus Kajaani, joka sijaitsee maanteitse 70 kilometriä kirkonkylästä lounaaseen. Tilastokeskuksen taajama-aluerajauksen mukaan vuoden 2021 lopussa Hyrynsalmen kirkonkylän pinta-ala oli 3,65 neliökilometriä ja väkiluku 1 172. Tilastollinen taajamarajaus voi poiketa virallisesta kunnanosien rajauksesta. Kirkonkylä on Hyrynsalmen ainoa taajama. Hyrynsalmen kunnan keskiosista on löytynyt kivikautisten asuinpaikkojen jäänteitä. Tämä kertoo seudun varhaisesta asutuksesta. Pysyvämpi asutus on peräisin 1550-luvulta, jolloin savolaisia uudisasukkaita muutti seudulle. Venäläiset tuhosivat nämä asutukset 1570- ja 1580-luvuilla. Täyssinän rauhan (1595) jälkeen alueet asutettiin uudelleen vakinaisemmin. Hyrynsalmi kuului aluksi Limingan, sittemmin Paltamon seurakuntaan. Oma seurakunta siitä muodostettiin 1786. Samana vuonna valmistui Henrik Holmbomin suunnittelema Hyrynsalmen puukirkko, joka rakennettiin pohjalaisten kirkonrakentajien Jakob ja Carl Rijfin johdolla. Jatkosodan vetääntymisvaiheessa saksalaiset polttivat suurimman osan kirkonkylästä syyskuussa 1944. Paikannimi Hyrynsalmi on esiintynyt ensimmäisiä kertoja kirjallisissa lähteissä muodossa Hÿrÿ Salmj (1635) ja Hÿrÿsalmi bÿ (1641). Paikannimi tarkoitti aluksi Hyrynjärven ja Salmijärven välistä salmea, joka nykyään tunnetaan Tiikkajansalmena, ja joka esiintyy vuoden 1650 kartassa nimellä Luasalm. Paikannimi Hyrynsalmi johtuu Hyrynjärvestä, joka mainitaan Paltamon kylänä vuonna 1577 muodossa Hyrijerffui. 1630-luvulta lähtien kylän nimeksi vakiintui Hyrynsalmi. Salmi lienee pohjalaisten eränkävijöiden perua; Hyryn sukua on 1500-luvulla ollut muun muassa Limingassa ja Temmeksellä. Hyrynsalmen kirkonkylässä sijaitsevat kirkon ohella muun muassa kunnantalo, samassa rakennuksessa toimiva Hyrynsalmen kirjasto, Hyrynsalmen yhtenäiskoulu, ja Hyrynsalmen terveysasema. Kirkonkylän poltossa (1944) säilynyt Hyrynsalmen rautatieasema kuuluu Hyrynsalmen kirkon tavoin Museoviraston valtakunnallisesti merkittäväksi luokittelemiin rakennettuihin kulttuuriympäristöihin (RKY). Rautatieaseman rakennuksessa toimii museoyhdistyksen ylläpitämä kesäkahvila. Hyrynsalmen kirkko.jpg|Hyrynsalmen kirkko (1786). Hyrynsalmi railway station.jpg|Hyrynsalmen rautatieasema. Hyryntie at Hyrynsalmi.JPG|Hyryntietä eli yhdystietä 891 Hyrynsalmen kirkonkylässä. ==Lähteet== Luokka:Kainuun maakunnan taajamat Luokka:Suomen kirkonkylät Luokka:Suomen kuntakeskukset Luokka:Hyrynsalmen kylät
Floing (Ardennes)

Floing on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, aivan Sedanin kaupungin pohjoispuolella. Floing on joutunut kahden suuren taistelun näyttämöksi. Saksan–Ranskan sodan päättänyt Sedanin taistelu käytiin täällä 1. syyskuuta 1870. Floingissa oli saksalaisten puolustusasemat joita vastaan ranskalaisten kenraali Margueritte hyökkäsi Chasseurs d'Afrique -ratsuväkidivisioonansa kanssa. Hyökkäys oli ohi muutamassa tunnissa, ja siinä sai surmansa kenraalin lisäksi yli tuhat sotilasta vihollisen tulituksessa. Ranska antautui heti taistelun jälkeen. Kunnassa on taistelusta muistona kenraali Margueritten patsas, Chasseurs d'Afrique -ratsuväkidivisioonan muistomerkki sekä Le Chêne Brisé -muistomerkki taistelussa kuolleiden muistolle. Tiedosto:Margueritte et le Lombardeau 45.JPG|Kenraali Margueritten patsas Tiedosto:Aux chasseurs d'Afrique 75.JPG|Chasseurs d'Afrique -ratsuväkidivisioonan muistomerkki Tiedosto:Le Chêne brisé 497.jpg|Le Chêne Brisé -muistomerkki Toisessa maailmansodassa käytiin Sedanin taistelu toukokuussa 1940 saksalaisten hyökkääjien ja puolustavien ranskalaisten kesken. Vuorokauden kestäneiden taistelujen jälkeen saksalaiset joukot onnistuivat ylittämään Maas-joen. Floingin kansalliseen sotilashautausmaahan on haudattuna 1 950 ranskalaista ja kaksi hollantilaista sotilasta. Kaatuneet ovat pääosin kaatuneet Sedanin taistelussa. Hautausmaalle haudattiin vuosina 1961-1964 muualle Ardenneille haudattuja sotilaita. Tiedosto:Bundesarchiv Bild 146-1978-062-24, Floing, Pontonbrücke über die Maas.jpg|Saksalaisjoukot ylittämässä Maas-jokea toukokuussa 1940 Tiedosto:Nécropole Nationale 520.JPG|Floingin kansallinen sotilashautausmaa ==Lähteet== ==Aiheesta muualla== Luokka:Ardennesin kunnat
Floing

Floing voi tarkoittaa seuraavia: * Floing, kunta Ranskassa Ardennesin departementissa * Floing, kunta Itävallassa Steiermarkin osavaltiossa
Kotalan kosket

Kotalan kosket on Virtain Kotalan kylässä sijaitseva useamman kosken muodostama luonto- ja kalastuskohde, jota hallinnoi koskitoimikunta. Alueeseen kuuluvat Kitusjärvestä laskevassa Vironjoessa olevat Kituskosket, Mustakoski ja Rekankoski sekä Jyrkeejärvestä Vehmasjärveen laskevassa joessa olevat Koskelankoski ja Vehmaskoski. Kitusten rantametsä on suojeltua aarnimetsäaluetta, jossa kiertää luontopolku. Kotalan koskien luontaisia kalalajeja ovat järvitaimen, hauki ja ahven ja istutettuja lajeja ovat järvitaimen ja harjus. Luonnonvaraisella järvitaimenella on rasvaevä, joka on istutetulla leikattu pois. Vain istutettuja, alamitan ylittäviä järvitaimenia saa ottaa. == Historia == Kotalan kosket pysyivät luonnontilaisena 1890-luvulle saakka. Silloin suuret puutavarayhtiöt aloittivat puutavaraostot lähialueiden metsistä ja samalla puutavarauitot koskissa. Uittoa varten koskea perattiin siirtämällä kiviä kosken reunamille, ja näin syntyi uittoränni koskiuoman keskelle. Uitot Kotalan koskissa loppuivat vuonna 1957. Koskien kalataloudellinen kunnostushanke käynnistyi vuonna 1983, jolloin Virtain kaupunki teki siitä aloitteen maa- ja metsätalousministeriölle. Hanke saatiin lopulta toteutettua vuonna 1995, jolloin kosket "entisöitiin" ja luotiin edellytykset kalojen luontaiselle lisääntymiselle ja kasvamiselle. == Lähteet == == Aiheesta muualla == * Luokka:Suomen kosket Luokka:Kotala Luokka:Virtain luonto
Papuanhaikara

Papuanhaikara (Zonerodius heliosylus) on haikaroihin kuuluva lintulaji. Lajia tavataan Uudesta-Guineasta. ==Koko ja ulkonäkö== Papuanhaikara voi kasvaa 65–71 cm pitkäksi. Ruumiinrakenteeltaan laji on tukevahko. Nokka on pitkä. Nokihaikaran päälaki on musta ja pää, kaula ja rinta tumman ruskeat ja mustaraitaiset. Väri vaalenee vatsaa kohden. Silmienympärys on keltainen tai vihertävä. Papuanhaikaran selkä ja siivet ovat tummanrukean ja mustan raidoittamat. ==Levinneisyys ja elintavat== Papuanhaikaraa tavataan Uudesta- Guineasta ja läheisiltä Arun ja Salawatin saarilta. Lajin elinympäristöä ovat soiset ja jokivarsien metsät. Lintu on peto ja syö esimerkiksi kaloja, äyriäisiä ja hyönteisiä. Kannan kooksi arvioidaan alle 10 000 yksilöä ja luokitellaan silmälläpidettäväksi. Kantaa uhkaa elinympäristön häviäminen hakkuiden vuoksi. == Lähteet == Luokka:Haikarat
Ilpo Kaukoranta

Ilpo Kaukoranta on yleisurheiluvalmentaja, joka pitää yllä Etelä-Pohjanmaan yleisurheilutilastoja. Hän asuu Kristiinankaupungissa ja on jäänyt eläkkeelle liikunnanopettajan työstä. Kaukoranta on mukana Etelä-Pohjanmaan yleisurheilutoiminnassa. Hän on valmentanut urallaan mm. moukarinheittäjä Merja Korpelaa ja kymmeniä muita yleisurheilijoita. Vuonna 2018 hän sai SUL:n elämäntyöpalkinnon. Ilpo on voittanut vuoden valmentaja palkinnon, , sekä lukuisia triatlon kilpailuja. ==Lähteet== Luokka:Suomalaiset yleisurheiluvalmentajat Luokka:1950-luvulla syntyneet Luokka:Elävät henkilöt
Tiisijärvi

Tiisijärvi on Lapualla sijaitseva järvi. Järvessä sijaitsee yksi saari, Aittosaari. == Lähteet == Luokka:Lapuan järvet
Mick Gordon

Michael John Gordon (s. 9. heinäkuuta 1985 Mackay, Queensland, Australia) on australialainen säveltäjä. Hänet tunnetaan etenkin videopelimusiikin säveltäjänä. Hän on tehnyt musiikkia esimerkiksi Need for Speed-, Wolfenstein- ja Doom-sarjojen videopeleihin. == Sävellykset == Vuosi Videopeli 2007 Nicktoons: Attack of the Toybots 2007 El Tigre: The Adventures of Manny Rivera 2009 Need for Speed: Shift 2009 Marvel Super Hero Squad 2010 The Last Airbender 2010 Need for Speed: World 2010 Marvel Super Hero Squad: The Infinity Gauntlet 2011 Shift 2: Unleashed 2011 Marvel Super Hero Squad: Comic Combat 2013 Killer Instinct 2014 Wolfenstein: The New Order 2015 Wolfenstein: The Old Blood 2016 Doom 2017 Prey 2017 Wolfenstein II: The New Colossus 2020 Doom Eternal 2023 Atomic Heart == Palkinnot ja ehdokkuudet == === BAFTA Games Awards === Vuosi Videopeli Palkinto Lopputulos 2017 Doom Paras musiikki 2017 Games Music, Bafta, viitattu 19.2.2023. === The Game Awards === Vuosi Videopeli Palkinto Lopputulos 2020 Doom Eternal Paras musiikki The Last of Us Part II wins Game of the Year, sweeps major categories at 2020 Game Awards, Nick Romano, Entertainment Weekly, viitattu 19.2.2023. == Lähteet == == Aiheesta muualla == * Virallinen sivusto * Virallinen YouTube-kanava Luokka:Australialaiset säveltäjät Luokka:Videopelimuusikot Luokka:Vuonna 1985 syntyneet Luokka:Elävät henkilöt
Yrjö (Tanskan prinssi)

Yrjö, Tanskan prinssi (, ; 23. huhtikuuta 1653 – 28. lokakuuta 1708) oli Ison- Britannian kuningattaren Annan aviomies. == Elämä ja ura == Yrjö oli Tanskan kuninkaan Fredrik III:n ja Sofie Amalie Brunswick-Calenbergin poika ja Tanskan kuninkaan Kristian V:n veli. Nuoruudessaan hän matkusti Ranskassa, Italiassa ja Saksassa ja sai jonkin verran sotilaskoulutusta ja palveli Skoonen sodassa. Vuonna 1674 hänet yritettiin saada Puolan kuninkaaksi, mutta hänen vastenmielisyytensä katolilaisuutta kohtaan johti suunnitelman kariutumiseen. Englantiin vuonna 1681 tehdyn alustavan vierailun jälkeen hän avioitui 28. heinäkuuta 1683 Englannin kuningas Jaakko II:n nuoremman tyttären Annan kanssa ja asui sen jälkeen Englannissa. Katolisen Jaakon syrjäyttäneen "mainion vallankumouksen" jälkeen Yrjöstä tehtiin Kendalin kreivi ja Cumberlandin herttua vuonna 1689, ja vuonna 1702 puolisonsa valtaannousun jälkeen generalissimus ja laivastosta vastannut Lord High Admiral, vaikkei hänellä ollut todellista vaikutusvaltaa. Whig-puolue arvosteli hänen asemaansa laivaston johdossa. Yrjö teki hyvän henkilökohtaisen vaikutuksen Englannin hovissa, mutta avioliitto oli silti epäsuosittu Englannissa sulhasen kotimaan hovin ranskalaisen suuntauksen vuoksi. Anna ja Yrjö olivat kuitenkin luonteiltaan sopusoinnussa ja arvostivat yhteistä rauhallista kotielämää. Avioliittoa varjosti kaikkien heidän lastensa varhainen kuolema. Yrjö ei juurikaan osallistunut julkiseen toimintaan. Uskonnoltaan Yrjö pysyi luterilaisena, ja yleisesti ottaen hänen ominaisuutensa tekivät hänestä pikemminkin hyvän aviomiehen kuin sotilaan tai valtiomiehen. Hän oli lihava, juomiseen taipuvainen ja kärsi vakavasti astmasta. Yrjö oli Royal Societyn jäsen, ja vaikuttaa siltä, että hän oli kiinnostunut merenkulusta ja siihen liittyvistä tieteistä. Prince Georgen piirikunta Yhdysvaltojen Virginian osavaltiossa on nimetty Yrjön mukaan. == Lähteet == == Aiheesta muualla == Luokka:Tanskan prinssit Luokka:Yhdistyneen kuningaskunnan kuninkaalliset Luokka:Royal Societyn jäsenet Luokka:Vuonna 1653 syntyneet Luokka:Vuonna 1708 kuolleet
Markku Ryynänen

Markku Ryynänen (s. 1. helmikuuta 1971) on iisalmelainen kansantanssinopettaja. Hän on voittanut monia kulttuuripalkintoja, kuten vuoden 2016 Iisalmen Kulttuuripalkinnon. Ryynänen oli myös mukana vuonna 2023 Savon Tähtigaalassa, ja hän voitti sen yhdessä Sari Tenhusen kanssa. Ryynänen harrastaa myös musiikkia. Hän on mukana monessa pienessä yhtyeessä. Luokka:Elävät henkilöt Luokka:Vuonna 1971 syntyneet Luokka:Suomalaiset tanssipedagogit Luokka:Suomalainen kansantanssi
Hallela

Hallela on kylä Sauvon kunnassa Varsinais-Suomessa. Kylä sijaitsee Sauvon pohjoisosassa noin kilometrin päässä kunnan keskustaajamasta. Hallelan kylä rajautuu pohjoisessa Kirkonkylän ja Vähäkylän kyliin. Länsi- ja eteläpuolelta kylän aluetta rajaa Kallenmäen kautta Sauvo-Kemiöntielle kulkeva tie. Kylän läpi virtaava Sauvonjoki jakaa kylän keskivaiheilla olevan peltoalueen kahtia. Kylän reunamat ovat metsäisiä ja kallioisia. Kylän asutus jakautuu kylän itä- ja länsipäihin niin, että kylän kaksi kantataloa Karasti ja Uusitupa sijaitsevat kylän itäreunalla.Sauvon kulttuurimaisema ja vanha rakennuskanta, s. 114. == Historia == Arkeologisten löytöjen perusteella kylän alueella olisi ollut asutusta jo rautakaudella, ja Hallelasta on löydetty myös viikinkiaikainen, noin vuosilta 900–1050 peräisin oleva keihäänkärki. Keskiajalla kylä on kuulunut Timperlän jakokunnan kantakyliin ja siis syntynyt viimeistään 1200-luvun alussa. Jo keskiajalla Hallelassa oli rälssitila, joka vuonna 1405 peruutettiin kruunulle Rötger Ingessonilta. Pian siitä tuli Djäkn- suvun rälssiä. Vuonna 1490 Sten Sture vanhempi, joka oli ostanut tilan, lahjoitti sen Naantalin luostarille. Tila jaettiin kahdeksi tilaksi, jotka uskonpuhdistuksen yhteydessä siirtyivät kruunulle. 1560-luvulla ne lahjoitettiin Ivar Månsson Stiernkorsille. 1680-luvulla tilat peruutettiin jälleen kruunulle, mutta ne siirtyivät sitten Christer Carpelanin elinikäisrälssiksi. Carpelanin kuoltua toinen tiloista osoitettiin 1690-luvulla Sauvon emäpitäjän kappalaisen puustelliksi. Toinen tiloista taas tuli katselmuskirjurin puustelliksi. Molemmat tilat säilyivät kruununmaana ja puustelleina aina Ruotsin vallan ajan loppuun saakka.Sauvon historia I, s. 348. Vuosina 1772–1773 kylässä toimitettiin isojako. Tuolloin kylässä sijaitsivat Nedergårdin ja Upgårdin kantatilat, jotka sijaitsivat nykyisillä paikoillaan. Nykyään ne ovat nimeltään Uusitupa ja Karasti. Kylän pellot levittäytyivät näiden kantatilojen länsi- ja pohjoispuolella. Kyläteiden linjaus poikkesi nykyisistä linjauksista. == Lähteet == * * === Viitteet === Luokka:Sauvon kylät
David Kisiel

David Kisiel (s. 4. lokakuuta 1997 Phoenix) on yhdysvaltalainen lentopalloilija. == Ura == Kisiel pelaa hakkurina Lentopallon Mestaruusliiga ja CEV-cup Kisiel aloitti ammattilaisuransa vuonna 2021 hollantilaisessa VC Limacissa. Kisiel auttoi Hollannin joukkuetta nousemaan ensimmäiselle sijalle B-poolissa. Kaudeksi 2022–2023 hän liittyi Savo Volley -seuraan. == Lähteet == ==Aiheesta muualla == * https://www.savovolley.fi/joukkue/pelaaja/david- kisiel/2022-2023 * https://www.cev.eu/match-centres/2023-european-cups/cev- volleyball-cup-2023-men/ccm-39-crvena-zvezda-beograd-v-savo-volley- kuopio/team/12757-savo-volley-kuopio/player/93570-kisiel-david * https://volleybox.net/david-kisiel-p81248 * https://gculopes.com/sports/mens- volleyball/roster/david-kisiel/9361 Luokka:Vuonna 1997 syntyneet Luokka:Elävät henkilöt Luokka:Yhdysvaltalaiset lentopalloilijat
Barcelonan junioriakatemia

FC Barcelonan jalkapallon junioriakatemia eli La Masia on FC Barcelonan omistama jalkapalloakatemia 14–18 vuotiaille. Akatemia sijaitsee Barcelonassa. Barcelonan junioriakatemiasta ovat valmistuneet mm. Lionel Messi ja Xavi. Luokka:Espanjan urheilupaikat Luokka:Barcelonan rakennukset ja rakennelmat Luokka:FC Barcelona
Kristen

Kristen on etunimi, joka voi olla naisen tai miehen nimi. Suomessa se on ollut vuoteen 2023 mennessä virallisena etunimenä noin 100–110 naisella ja noin 90 miehellä. Skandinaviassa Kristen tunnetaan miehennimenä. Se on Kristianin vanha rinnakkaismuoto, joka on esiintynyt jo 1500-luvulla kirjoitusasussa Christen. Ruotsin ja norjan kielessä sana kristen tarkoittaa kristittyä. Naisennimi Kristen on puolestaan muunnos Kirstenistä, Kristinasta ja Kristinestä. Nimeä on käytetty erityisesti Yhdysvalloissa, missä se on yleistynyt 1960-luvulta alkaen. == Nimipäivä == Kristenillä on Norjassa nimipäivä 14. toukokuuta. == Tunnettuja Kristenejä == * Kristen Alderson (s. 1991), yhdysvaltalainen näyttelijä * Kristen Bell (s. 1980), yhdysvaltalainen näyttelijä * Kristen Bjorn (s. 1957), brittiläinen pornonäyttelijä, tuottaja ja ohjaaja * Kristen Kyrre Bremer (1925–2013), norjalainen piispa * Kristen Campbell (s. 1997), kanadalainen jääkiekkomaalivahti * Kristen Cloke (s. 1968), yhdysvaltalainen näyttelijä * Kristen Connolly (s. 1980), yhdysvaltalainen näyttelijä * Kristen Gilbert (s. 1967), yhdysvaltalainen sarjamurhaaja * Kristen Johnston (s. 1967), yhdysvaltalainen näyttelijä * Kristen Michal (s. 1975), virolainen poliitikko * Kristen Nygaard (1926–2002), norjalainen ohjelmoija * Kristen Helveg Petersen (1909–1997), tanskalainen poliitikko * Kristen Pfaff (1967–1994), yhdysvaltalainen basisti * Kristen Rivertz (1862–1937), norjalainen arkkitehti * Kristen Schaal (s. 1978), yhdysvaltalainen näyttelijä * Kristen Skjeldal (s. 1967), norjalainen maastohiihtäjä ja olympiavoittaja * Kristen Stewart (s. 1990), yhdysvaltalainen näyttelijä * Kristen Vadgaard (1886–1979), tanskalainen voimistelija ja olympiamitalisti * Kristen Viikmäe (s. 1979), virolainen jalkapalloilija * Kristen Wiig (s. 1973), yhdysvaltalainen näyttelijä ja koomikko == Lähteet == Luokka:Etunimet
Harju (Sauvo)

Harju (Sauvon historia I, s. 394.) on kylä Sauvon kunnassa Varsinais-Suomessa. Kylä sijaitsee Sauvon koillisosassa noin kahdeksan kilometrin päässä keskustaajamasta. Harjun kylä rajautuu Korpelan, Järvenkylän, Mariken, Isosilkkilän ja Vähäsilkkilän kyliin. Kylässä on vain muutama tila, ja kapea Harjuntie kulkee sen halki.Sauvon kulttuurimaisema ja vanha rakennuskanta, s. 114. == Historia == Harjun eli aiemmin Sådabölen kylä oli ruotsalaisen oikeuden kylä ja siis perustettu 1200–1300-lukujen aikana. Sådabölen yksinäistila päätyi keskiajan aikana Turun tuomiokirkon omistukseen. uskonpuhdistuksen yhteydessä tila siirtyi kruunulle ja annettiin vuonna 1576 Clas Åkessonille pantiksi. 1500-luvun loppuun mennessä tila palautui kruunulle, ja 1640-luvulla se toimi ratsutilana. 1680-luvulla siitä tehtiin rustholli numero 56.Sauvon historia I, s. 361. Vuonna 1774 kylässä suoritettiin isojako. Tuolloin kylän yksinäistilalla oli kaksi erillistä talon tonttia ja kylätontin tuntumassa kohosi tuulimylly. == Lähteet == * * === Viitteet === Luokka:Sauvon kylät
Ristijärven kirkonkylä

Ristijärven kirkonkylä on kirkonkylä ja Ristijärven kunnan keskustaajama Kainuun maakunnassa. Kirkonkylä sijaitsee Hyrynsalmen reitin Emäjoen varrella ja Ristijärven etelärannalla. Ristijärven kirkonkylän lähin kaupunki on Kajaani, joka sijaitsee maanteitse 42 kilometriä kirkonkylästä lounaaseen. Tilastokeskuksen taajama-aluerajauksen mukaan vuoden 2021 lopussa Ristijärven kirkonkylän pinta-ala oli 2,24 neliökilometriä ja väkiluku 508. Kirkonkylä on Ristijärven ainoa taajama. Tilastollinen taajamarajaus voi poiketa virallisesta kunnanosien rajauksesta. Paikannimi Ristijärvi on esiintynyt alkuaan järveä tarkoittavana sanana kirjallisissa lähteissä ensimmäisiä kertoja muodoissa Risti iärfuen niemi (1555), Risti wesj (1569) ja Ristierffui (1570). Nimi viittaa järven muotoon - Koirasalmesta tarkasteltuna järvi on nelihaarainen. Vuonna 1786 perustettuun Hyrynsalmen seurakuntaan liitettiin tuolloin myös Ristijärven seutu. Vuonna 1804 Ristijärvestä tuli kappeliseurakunta. G. af Sillénin suunnittelema Ristijärven kirkko valmistui 1807. Väkiluku kasvoi merkittävästi 1800-luvulla. Itsenäiseksi seurakunnaksi Ristijärvi erotettiin periaatteessa vuonna 1898; käytännössä ero toteutui 1923. Ristijärven kirkonkylässä sijaitsevat kirkon ohella muun muassa kunnantalo, samassa rakennuksessa toimiva Ristijärven kirjasto, Ristijärven keskuskoulu (luokka-asteet 0-9 eli esiopetuksesta yläkouluun), monitoimikeskus Virtaala ja Ristijärven terveysasema. Kirkko ja aita.jpg|Ristijärven kirkko. Aholantie at Ristijärvi.JPG|Kirkonkylän keskusraittia Aholantietä. ==Lähteet== Luokka:Ristijärven kylät Luokka:Kainuun maakunnan taajamat Luokka:Suomen kirkonkylät Luokka:Suomen kuntakeskukset
Jaana Haapasalo

Jaana Haapasalo (s. 1960) on suomalainen psykologi ja psykologian tohtori. Hänellä on dosentin arvo oikeus- ja kriminaalipsykologian alalta Turun yliopistosta ja psykologian, erityisesti oikeus- ja kriminaalipsykologian alalta Itä-Suomen yliopiston yhteiskuntatieteellisestä tiedekunnasta. Haapasalo on toiminut Salon seudun ammattiopiston psykologina maaliskuusta 2022 lähtien, aluksi Salon kaupungin palveluksessa ja vuoden 2023 alusta lukien Varsinais-Suomen hyvinvointialuen palveluksessa. Haapasalo valmistui Turun yliopiston valtiotieteellisestä tiedekunnasta vuonna 1983 valtiotieteen kandidaatiksi ja maisteriksi. Myöhemmin Haapasalo suoritti myös rikosoikeuden opintoja Turussa. Psykologian lisensiaatin tutkinnon hän suoritti Jyväskylän yliopistossa vuonna 1989 ja väitteli siellä psykologian tohtoriksi vuonna 1992, väitöskirjan nimi on Psychopathy as a descriptive construct of personality among offenders (”Psykopatia rikoksentekijöiden persoonallisuutta kuvaavana konstruktiona”). Hänellä on sekä laillistetun psykologin (1994) että nimikesuojatun psykoterapeutin pätevyys (2010). Haapasalo on suorittanut ammatillisen opettajankoulutuksen Jyväskylän ammattikorkeakoulussa vuonna 2011. == Kunnallispolitiikassa == Haapasalo on toiminut 2000-luvun alussa kaupunginvaltuutettuna Jyväskylässä ensin vasemmistoliiton ja sittemmin sitoutumattomana kommunistien riveissä. Vuoden 2017 kunnallisvaaleissa hänet valittiin Salon kaupunginvaltuutetuksi vasemmistoliiton listalta. Haapasalo erosi vasemmistoliiton valtuustoryhmästä jo ennen valtuustokauden alkua ja perusti yhden hengen valtuustoryhmän. Haapasalo oli Keski-Suomen maakuntavaltuuston jäsen kaudella 2001–2004. == Julkaisuja == * * * == Lähteet == Luokka:Suomalaiset psykologit Luokka:Vuonna 1960 syntyneet Luokka:Elävät henkilöt
La Neuville-en-Tourne-à-Fuy

La Neuville-en-Tourne-à-Fuy on kunta Pohjois-Ranskassa Ardennesin departementissa Grand Estin alueella. Se sijaitsee noin 20 kilometriä Rethelin kaupungista etelään. Kunnan keskustassa oleva Saint Nicairen kirkko on rakennettu 1400- ja 1500-luvuilla, ja sitä laajennettiin 1700-luvulla. Keskustan laitamalla on saksalaisten sotilashautausmaa, jonne on haudattu lähes kaksi tuhatta ensimmäisessä maailmansodassa kaatunutta. ==Lähteet== ==Aiheesta muualla== Luokka:Ardennesin kunnat
Let 3

Let 3 on kroatialainen yhtye. Se on perustettu Rijekassa vuonna 1987. He edustivat Kroatiaa Eurovision laulukilpailussa 2023 Liverpoolissa kappaleella Mama šč!. He sijottuivat kilpailussa sijalle 13. == Diskografia == === Albumit === * "Two Dogs Fuckin'" (1989) * "El Desperado" (1991) * "Peace" (1994) * "Živi kurac" (1996) * "Nečuveno" (1997) * "Jedina" (2000) * "Bombardiranje Srbije i Čačka" (2005) * "Živa pička" (2008) * "Kurcem do vjere / Thank You, Lord" (2013) * "Angela Merkel sere" (2016) * "Mama ŠČ" (2023) * == Lähteet == Luokka:Kroatialaiset yhtyeet Luokka:Kroatian euroviisuedustajat Luokka:Vuoden 2023 euroviisuedustajat
Denis Kusý

Denis Kusý (s. 8. elokuuta 1997 Praha, Tšekki) on tšekkiläinen jääkiekkoilija, joka pelaa Mestis-joukkue Joensuun Kiekko-Pojissa. Hän on pelipaikaltaan laitahyökkääjä. == Aiheesta muualla == * * * == Lähteet == Luokka:Tšekkiläiset jääkiekkoilijat Luokka:Joensuun Kiekko-Poikien pelaajat Luokka:Vuonna 1997 syntyneet Luokka:Elävät henkilöt
Aijā

Aijā () on latvialaisen indie rock -yhtyeen Sudden Lightsin kappale. Yhtye edusti Latviaa Eurovision laulukilpailussa 2023 Liverpoolissa voitettuaan Latvian euroviisukarsinnan Supernova 2023. Kappale kilpaili ensimmäisessä semifinaalissa, jossa se sijoittui yhdenneksitoista ja täten karsiutui finaalista. == Lähteet == Luokka:Latvian euroviisuedustuskappaleet Luokka:Vuoden 2023 euroviisuedustuskappaleet
Rihards Cimermanis

Rihards Cimermanis (s. 22. maaliskuuta 1993 Riika, Latvia) on latvialainen jääkiekkoilija, joka pelaa Mestis-joukkue HK Zemgale/LLU:ssa. Hän on pelipaikaltaan maalivahti. == Lähteet == == Aiheesta muualla == * * * Luokka:Latvialaiset jääkiekkomaalivahdit Luokka:Vuonna 1993 syntyneet Luokka:Elävät henkilöt
Sudden Lights

Sudden Lights on latvialainen indie rock -yhtye, perustettu vuonna 2012 Riiassa. Yhtye edusti Latviaa vuoden 2023 Eurovision laulukilpailussa kappaleella Aijā. == Diskografia == === Albumit === * "Priekšpilsētas" (2017) * "Vislabāk ir tur, kur manis nav" (2019) * "Miljards vasaru" (2022) === Singlet === * "Tik savādi" (2015) * "Priekšpilsētas valsis" (2016) * "Laikmets" (2017) * "Šajā sētas pusē" (2017) * "Negribu piezemēties" (2018) * "Dzīvnieks" (2019) * "Izbēgšana" (2019) * "Gaisma" (2019) * "Haosā", feat. Astro'n'out (2020) * "Elektriskā gaisma" (2020) * "Klusumi" (2021) * "Aizņem man vietu", feat. ANNNA (2021) * "Siltas vasaras ēnā" (2021) * "Laternas" (2022) * "Pasaule trīc", feat. ZaBrene (2022) * "Jasmīns", feat. ZEĻĢIS (2022) * "Aijā" (2023) == Lähteet == Luokka:Latvialaiset yhtyeet Luokka:Latvian euroviisuedustajat Luokka:Vuoden 2023 euroviisuedustajat
Edgars Dīķis

Edgars Dīķis (s. 16. lokakuuta 1991 Riika, Latvia) on latvialainen jääkiekkoilija, joka pelaa Mestis-joukkue HK Zemgale/LLU:ssa. Hän on pelipaikaltaan puolustaja ja toimii joukkueen kapteenina. == Aiheesta muualla == * * * == Lähteet == Luokka:Latvialaiset jääkiekkoilijat Luokka:Vuonna 1991 syntyneet Luokka:Elävät henkilöt
Steve Toussaint

Steve Toussaint (s. 22. maaliskuuta 1965 Birmingham, Yhdistynyt kuningaskunta) on brittiläinen näyttelijä. Hän on näytellyt sekä televisiosarjoissa, elokuvissa että teatterissa. Hänet tunnetaan parhaiten Corlys Velaryonin roolista yhdysvaltalaisessa televisiosarjassa House of the Dragon (2022–). == Elämä == Toussaint'n vanhemmat olivat barbadoslaisia. Hän syntyi Birminghamissa ja kasvoi Lontoossa. Hän opiskeli politiikan tutkimusta Sussexin yliopistossa.‘Nothing is too big to fail’: Steve Toussaint on starring in the Game of Thrones prequel, Stuart Heritage, The Guardian, 19.8.2022, viitattu 19.2.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 1995 Judge Dredd – tuomari Judge Dredd metsästäjä 2000 Circus Circus Black 2005 Shooting Dogs Shooting Dogs Roland 2007 Flight of Fury Flight of Fury Ratcher 2008 Mutant Chronicles Mutant Chronicles John McGuire 2010 Prince of Persia Prince of Persia: The Sands of Time Seso === Televisiosarjat === Vuodet Suomenkielinen nimi Alkuperäinen nimi Roolihahmo 1994 Sherlock Holmesin muistelmat The Memoirs of Sherlock Holmes Steve Dixie 1994–2000 Operaatio Knock The Knock Barry Christie 1999 Sairaalaelämää Casualty Martin Devern 2002 Murhan jäljet Waking the Dead Charlie Bellows 2003 Murphyn lailla Murphy’s Law Sammy 2003 Puutarhaetsivät Rosemary & Thyme Scott 2007–2008 CSI: Miami CSI: Miami Hugo Kemp 2009 Ryhmä Pullman New Tricks Grant Lindon 2010 Skins – liekeissä Skins Babajide 2010 Erikoisjoukkue Spooks Felix Osuba 2014 Line of Duty Line of Duty Ray Mallick 2014 Scott & Bailey Scott & Bailey Will Pemberton 2015 Banana Banana Pete Monroe 2015 DCI Banks DCI Banks Michael Osgood 2015 A.D. The Bible Continues A.D. The Bible Continues Julius 2015 Tut Tut Tushratta 2015 Komisario Lewis Lewis Joseph Moody 2016 Midsomerin murhat Midsomer Murders Victor Campbell 2016 Grantchester Grantchester Dicky Evans 2016 Berlin Station Berlin Station Benjamin Taylor 2017 Fortitude – ikiroudan kirous Fortitude Lamont Bailey 2017 Upstart Crow Upstart Crow Othello 2018 Murha paratiisissa Death in Paradise Steadman King 2018 Our Girl Our Girl Roger Mendez 2018 Pine Gap Pine Gap Ethan James 2020 Doctor Who Doctor Who Feekat 2020 Small Axe Small Axe Kenneth Logan 2021 It’s a Sin It’s a Sin Alan Baxter 2022– House of the Dragon House of the Dragon Corlys Velaryon 2025 Eyes of Wakanda Eyes of Wakanda == Lähteet == == Aiheesta muualla == * Virallinen sivusto * luokka:Brittiläiset näyttelijät luokka:Vuonna 1965 syntyneet Luokka:Elävät henkilöt
Vesiliikuntakeskus Kaukavesi

Vesiliikuntakeskus Kaukavesi on Kajaanin kaupungin omistama uimakeskus. Vesiliikuntakeskuksessa on vesiliukumäkiä, lasten allas, lämminvesiallas, hyppyaltaat, kilpa-allas ja kuntosali. Kaukavesi sijaitsee aivan Kajaanin keskustan vieressä Kajaanijoen varressa.https://www.kajaani.fi/kulttuuri-ja- liikunta/vesiliikuntakeskus-kaukavesi/ == Lähteet == Luokka:Suomen uimahallit Luokka:Kajaanin urheilupaikat
Statilia Messalina

Statilia Messalina (n. 35 – n. 69) oli Rooman keisari Neron kolmas vaimo. == Elämäkerta == Statilia Messalinan taustoista ei ole juurikaan tietoa. Hän syntyi vuonna 35 tai sen tienoilla. Suetoniuksen mukaan hän oli Titus Statilius Tauruksen, kenraalin ja konsulin, lapsenlapsenlapsenlapsi. Hän oli monta kertaa naimisissa ennen Neroa. Hänen neljäs aviomiehensä oli konsuli Marcus Julius Vestinus Atticus, jolle hän saattoi synnyttää pojan. Vuoden 65 tienoilla hänestä tuli Neron rakastajatar. Keisarin toisen vaimon Poppaea Sabinan kuoleman jälkeen Vestinus Atticus joutui tekemään itsemurhan vuonna 66, jotta Nero saattoi mennä naimisiin Statilian kanssa. Statilia Messalina piti melko matalaa profiilia julkisuudessa. Neron kuoleman jälkeen keisari Otho lupasi mennä naimisiin hänen kanssaan mutta teki itsemurhan vuonna 69. Messalinan elämästä tämän jälkeen ei juuri ole tietoa. == Lähteet == Luokka:Vuonna 35 syntyneet Luokka:Vuonna 69 kuolleet Luokka:Rooman keisarinnat
Rakel Surlien

Rakel Surlien (s. 10. helmikuuta 1944 Drammen) on norjalainen juristi ja keskustapoliitikko. Hän toimi Norjan ympäristöministerinä 1983–1986. ==Lähteet== ==Aiheesta muualla== * Rakel Surlien Norjan suurkäräjien verkkosivuilla Luokka:Norjan ympäristöministerit Luokka:Norjalaiset juristit Luokka:Vuonna 1944 syntyneet Luokka:Elävät henkilöt
Tore Austad

Tore Austad (8. huhtikuuta 1935 Skedsmo – 21. tammikuuta 2025) oli norjalainen Høyren poliitikko. Hän istui suurkäräjillä vuosina 1977–1989 sekä toimi Norjan kirkko- ja opetusministerinä 1981–1983. Austad oli norjan kielen professori Chicagon yliopistossa 1964–1966. ==Lähteet== ==Aiheesta muualla== * Tore Austad Norjan suurkäräjien verkkosivuilla Luokka:Norjan opetusministerit Luokka:Norjalaiset professorit Luokka:Vuonna 1935 syntyneet Luokka:Vuonna 2025 kuolleet
Otatähkähäntä

Otatähkähäntä (Achyranthes aspera) on revonhäntäkasvien heimoon kuuluva kasvilaji. Otatähkähäntä on monivuotinen ruohovartinen kasvi, joka kasvaa 1,2 m korkeaksi. Sen 10–30 cm pitkä tähkämäinen kukinto on aluksi pystyssä mutta taipuu alaspäin kukkien auetessa. Se kasvaa joutomailla kaikkialla tropiikissa, ja sitä on käytetty lääkekasvina. == Lähteet == Luokka:Revonhäntäkasvit Luokka:Lääkekasvit
Gullruten

Gullruten on norjalainen televisioalan palkinto, joka on jaettu useassa kategoriassa vuodesta 1998. Palkintogaalan järjestävät Norjan elokuva- ja televisiotuottajien yhdistys, NRK, TV 2, TV Norge sekä TV3. ==Kategoriat== * Vuoden vihreä tuotanto * Vuoden kunniapalkinto * Vuoden julkkisosallistuja * Vuoden uusi osallistuja * Vuoden uusi ohjelma * Paras lasten- tai nuortenohjelma * Paras sivuosa * Paras dokumenttisarja * Paras draamasarja * Paras huumoriohjelma * Paras henkilödokumenttisarja * Paras kilpailutositelevisio-ohjelma * Paras elämäntapaohjelma * Paras uutis- tai ajankohtaisohjelma * Paras juontaja (uutiset, urheilu tai ajankohtaiset) * Paras juontaja (tositelevisio tai elämäntapa) * Paras juontaja (viihde) * Paras tositelevisio-ohjelma * Paras näyttelijä * Paras televisiodokumentti * Paras viihdeohjelma * Yleisöäänestyksen voittaja Lähde: ==Lähteet== ==Aiheesta muualla== * Virallinen sivusto Luokka:Norjalaiset palkinnot Luokka:Televisio- ohjelmapalkinnot
Apremont (Ardennes)

Apremont on kunta Pohjois-Ranskassa Ardennesin departementissa Grand Estin alueella. Se sijaitsee Aire-joen varrella, noin 33 kilometriä Vouziers’n kaupungista kaakkoon. Kunnan alueella on Apremontin saksalainen sotilashautausmaa, jonne on haudattu 1 111 ensimmäisessä maailmansodassa kaatunutta. Hautausmaa perustettiin marraskuussa 1915 Argonnen metsissä kuolleille sotilaille. Hautausmaalla on Landwehrin 27. rykmentin muistomerkki. ==Lähteet== ==Aiheesta muualla== Luokka:Ardennesin kunnat
Rohtojasmiini

Rohtojasmiini (Jasminum officinale) on oliivipuukasveihin kuuluva kasvilaji. Rohtojasmiinin kasvutapa on köynnösmäinen, lehdet tummanvihreät ja valkoiset kukat kasvavat terttuina. Rohtojasmiinin luonnollinen levinneisyysalue ulottuu Kaukasukselta Kiinan keskiosiin. Se on levinnyt ihmisen mukana Välimerelle, Portugaliin ja Britanniaan asti. == Lähteet == == Aiheesta muualla == * Kassu – Kasvien suomenkieliset nimet: Rohtojasmiini (Jasminum officinale) * UniProt: Taxonomy - Jasminum officinale * Global Biodiversity Information Facility (GBIF): Jasminum officinale * Flora of China: Jasminum officinale * PheroBase: Floral volatiles of Jasminum officinale Luokka:Oliivikasvit Luokka:Pensaat
Apremont

Apremont voi tarkoittaa seuraavia: * Apremont, kunta Ranskassa Ainin departementissa * Apremont, kunta Ranskassa Ardennesin departementissa * Apremont, kunta Ranskassa Haute-Saônen departementissa * Apremont, kunta Ranskassa Oisen departementissa * Apremont, kunta Ranskassa Savoien departementissa * Apremont, kunta Ranskassa Vendéen departementissa * Apremont-la-Forêt, kunta Ranskassa Meusen departementissa * Apremont-sur- Allier, kunta Ranskassa Cherin departementissa
Tammiteurikka

Tammiteurikka (Teucrium chamaedrys) on huulikukkaiskasveihin kuuluva kasvilaji. Se on tiiviskasvuinen pieni pensas, 25–30 cm korkea. Ruusunpunaiset kukat kukkivat keskikesällä. == Lähteet == Luokka:Teurikat
Kuggom

Kuggom on kylä ja taajama Loviisan kaupungissa. Se sijaitsee Loviisan keskustan pohjoispuolella. Siellä oli vuoden 2021 lopussa 270 asukasta ja sen pinta-ala on 3,23 km². Kuggomissa sijaitsee Perinnekeskus Kuggom, joka toimi vuodesta 1905 alkaen aina vuoteen 2014 kansanopistona (Östra Nylands folkhögskola). Siellä opetetaan edelleen veneenrakennusta. Se toimii myös juhla- ja majoitustilana. ==Lähteet== Luokka:Loviisan taajamat Luokka:Loviisan kylät
Queen of Kings

Queen of Kings () on norjalais-italialaisen laulajan Alessandran kappale, joka julkaistiin 9. tammikuuta 2023. Alessandra osallistui kappaleella vuoden 2023 Melodi Grand Prixiin ja voitti kilpailun. Täten hän edusti kappaleella Norjaa vuoden 2023 Eurovision laulukilpailussa Liverpoolissa. Kappale kilpaili Euroviisujen finaalissa, jossa se sai 268 pistettä ja sijoittui viidenneksi. == Listasijoitukset == Lista Sija (VG-lista) 1 (Suomen virallinen lista) 3 (Single Top 40) 6 (Sverigetopplistan) 7 == Lähteet == Luokka:Norjan euroviisuedustuskappaleet Luokka:Vuoden 2023 euroviisuedustuskappaleet
Fabien Frankel

Fabien Joseph Frankel (s. 6. huhtikuuta 1994, Lontoo, Yhdistynyt kuningaskunta) on brittiläinen näyttelijä. Hänet tunnetaan parhaiten ritari Criston Colen roolista yhdysvaltalaisessa televisiosarjassa House of the Dragon. == Elämä == Fabien Frankelin isä oli britannianjuutalainen näyttelijä Mark Frankel, joka kuoli moottoripyöräonnettomuudessa vuonna 1996 Fabienin ollessa kaksivuotias.Obituary: Mark Frankel, Tony Sloman, The Independent, 12.10.1996, viitattu 19.2.2023. Fabienin äiti on ranskalainen Caroline Besson. Fabien Frankel valmistui London Academy of Music and Dramatic Art -draamakoulusta vuonna 2017.2017 graduates, London Academy of Music and Dramatic Art, viitattu 19.2.2023. == Filmografia == === Elokuvat === Vuosi Elokuva Roolihahmo 2019 Last Christmas Fabien === Televisiosarjat === Vuodet Televisiosarja Roolihahmo 2021 The Serpent Dominique Renelleau 2022– House of the Dragon Criston Cole == Lähteet == == Aiheesta muualla == luokka:Brittiläiset näyttelijät luokka:Vuonna 1994 syntyneet Luokka:Elävät henkilöt
Vesna (yhtye)

Vesna on tšekkiläinen folk-yhtye, joka on perustettu vuonna 2016 Prahassa. Voitettuaan Tšekin euroviisukarsinnan helmikuussa 2023, yhtye edusti Tšekkiä kappaleella "My Sister's Crown" vuoden 2023 Eurovision laulukilpailussa Liverpoolissa sijoittuen finaalissa kymmenenneksi. == Diskografia == === Studioalbumit === * Pátá bohyně (2018) * Anima (2020) === Singlet === Nimi Vuosi Albumi "Světlonoš" (feat. Terezie Kovalová) 2017 Pátá bohyně "Kytička" 2018 "Láska z Kateřinic" (feat. Vojtěch Dyk) "Bílá laň" (feat. Věra Martinová) 2019 Anima "Nezapomeň" "Voda" 2020 "Downside" "{Vlčí oči" Anima "Vse stoji (Ne dojamem)" 2021 "Pomiluj mě}" 2022 "Love Me" "My Sister's Crown" 2023 == Lähteet == Luokka:Tšekkiläiset yhtyeet Luokka:Tšekin euroviisuedustajat Luokka:Vuoden 2023 euroviisuedustajat
Gottfried V

Gottfried V, Anjoun kreivi (; 24. elokuuta 1113 – 6. syyskuuta 1151), lisänimeltään Plantagenet, oli Englannin Plantagenet-kuninkaiden kantaisä. == Elämä == Gottfried oli Anjoun ja Mainen kreivin Fulk V:n ja Mainen Erenburgan poika. Häntä kutsutaan myös nimellä le Bel ("komea"), ja hän sai kertomuksen mukaan Plantagenet-nimen tavastaan pitää lakkinsa päällä hernekasvin (genêt) oksaa. Vuonna 1127 hänestä tehtiin ritari, ja 2. kesäkuuta 1129 hän meni naimisiin Matilden kanssa, joka oli Englannin kuningas Henrik I:n tytär ja pyhän saksalais-roomalaisen keisarikunnan keisarin Henrik V:n leski. Muutaman kuukauden kuluttua hän peri isänsä, joka luopui kreivikunnastaan siirtyessään lopullisesti Jerusalemin kuningaskuntaan, jossa hänestä tuli lopulta kuningas. Gottfriedin hallintovuosiin kuuluivat Anjoun kapinallisten paronien alistaminen ja Normandian valloittaminen, jota hän hallitsi herttuana, kunnes luovutti sen pojalleen Henrikille (myöhemmin Englannin kuningas Henrik II) vuonna 1150. Vuonna 1151 palatessaan Montreuil-Bellayn piirityksestä Gottfried vilustui kylvettyään Loir-joessa Château-du-Loirissa ja kuoli 7. syyskuuta. Hänet haudattiin Le Mansin katedraaliin. Vaimonsa Matilden kanssa hänellä oli kolme poikaa: Henrik, josta tuli myöhemmin Englannin kuningas Henrik II, Gottfried VI ja Vilhelm. == Lähteet == == Aiheesta muualla == Luokka:Normandian herttuat Luokka:Vuonna 1113 syntyneet Luokka:Vuonna 1151 kuolleet
Naisten yleisluistelun maailmanmestaruuskilpailut 1968

Naiset kilpailivat 27.–28. tammikuuta 1968 Helsingissä, Suomessa yleisluistelun maailmanmestaruudesta. Kilpailuareenana oli Pirkkolan liikuntapuisto. === Tulokset === # Nimi Maa Pisteet 500 m 1500 m 1000 m 3000 m 1 Stien Kaiser 195,050 48,0 (16) 2.26,4 (1) 1.35,0 (2) 5.08,7 (2) 2 Ans Schut 197,017 47,7 (4) 2.28,4 (2) 1.37,5 (11) 5.04,8 (1) 3 Carry Geijssen 198,016 47,7 (14) 2.29,8 (3) 1.35,1 (3) 5.15,0 (5) 4 Lāsma Kauniste 198,684 47,5 (9) 2.30,5 (5) 1.35,3 (4) 5.20,2 (6) 5 Kaija Mustonen 198,700 47,5 (10) 2.31,3 (9) 1.36,6 (8) 5.14,8 (3) 6 Ljudmila Titova 198,800 46,2 (1) 2.30,5 (6) 1.34,5 (1) 5.31,1 (14) 7 Lidia Skoblikova 199,334 47,4 (8) 2.32,3 (12) 1.37,2 (9) 5.15,4 (4) 8 Sigrid Sundby 199,383 47,3 (7) 2.31,2 (8) 1.36,2 (6) 5.21,5 (9) 9 Valentina Stenina 199,600 47,5 (11) 2.30,0 (4) 1.36,4 (7) 5.23,4 (10) 10 Ellie van den Brom 200,267 46,6 (3) 2.32,4 (13) 1.35,8 (5) 5.29,8 (13) 11 Wil Burgmeijer 201,267 48,8 (15) 2.31,5 (10) 1.39,0 (15) 5.20,8 (7) 12 Martine Ivangine 201,300 48,0 (17) 2.32,0 (11) 1.37,2 (10) 5.24,2 (11) 13 Han Pil-hwa 201,516 48,6 (20) 2.30,7 (7) 1.38,3 (12) 5.21,2 (8) 14 Kaija-Liisa Keskivitikka 204,234 48,5 (19) 2.32,6 (14) 1.41,0 (23) 5.26,2 (12) 15 Galina Nefjodova 205,116 48,2 (18) 2.34,0 (15) 1.40,6 (22) 5.31,7 (15) 16 Arja Kantola 205,883 47,5 (12) 2.34,2 (16) 1.40,4 (22) 5.40,7 (16) nc17 Dianne Holum 147,467 46,5 (2) 2.35,6 (19) 1.38,8 (13) - nc18 Ruth Schleiermacher 149,633 46,9 (4) 2.38,2 (22) 1.40,0 (19) - nc19 Kari Kåring 150,067 48,7 (21) 2.35,0 (17) 1.39,4 (16) - nc20 Christina Lindblom-Scherling 150,383 49,2 (24) 2.37,6 (21) 1.43,8 (14) - nc21 Mary Meyers 151,050 46,9 (5) 2.43,2 (31) 1.39,5 (18) - nc22 Ylva Hedlund 152,333 49,5 (27) 2.39,4 (25) 1.38,9 (14) - nc23 Jeanne Ashworth 152,550 47,6 (13) 2.42,0 (29) 1.41,9 (26) - nc24 Marie-Louise Perrenoud 152,883 49,0 (23) 2.39,7 (26) 1.41,2 (24) - nc25 Kim Ok-soon 152,833 51,2 (29) 2.36,0 (20) 1.41,2 (25) - nc26 Doreen McCannell 154,067 49,4 (25) 2.39,2 (24) 1.43,2 (28) - nc27 Sachiko Saito 154,683 49,4 (26) 2.40.6 (27) 1.43,5 (30) - nc28 Adelhejda Mroske 155,583 50,2 (28) 2.41,5 (28) 1.43,1 (27) - nc29 Kim Bok-soon 155,900 51,4 (30) 2.38,7 (23) 1.43,2 (29) - nc30 Marcia Parsons 157,367 48,8 (22) 2.47,3 (32) 1.45,6 (32) - nc31 Jitsuko Saito 158,700 51,8 (31) 2.42,6 (30) 1.45,4 (31) - Helena Pilejczyk 158,700 DNF 2.37,7 (21) 1.40,3 (20) - : * = kaatui : NC = ei jatkoon eli viimeiselle matkalle : NS = ei startannut : DQ = disqualifioitu == Lähteet == * Uitslag WK Allround 1968 vrouwen Luokka:Vuoden 1968 urheilu Luokka:Pikaluistelun maailmanmestaruuskilpailut Luokka:Helsingin urheilutapahtumat
My Sister’s Crown

My Sister’s Crown () on tšekkiläisen yhtyeen Vesnan kappale, joka julkaistiin 30. tammikuuta 2023. Vesna osallistui kappaleella Tšekin euroviisukarsintaan ESCZ 2023 -kilpailuun. Täten yhtye edusti kappaleella Tšekkiä vuoden 2023 Eurovision laulukilpailussa Liverpoolissa. Kappale kilpaili Euroviisujen finaalissa, jossa se sai 129 pistettä ja sijoittui kymmenenneksi. == Lähteet == Luokka:Tšekin euroviisuedustuskappaleet Luokka:Vuoden 2023 euroviisuedustuskappaleet
Eaea

Eaea on espanjalaisen laulajan Blanca Paloman kappale, joka julkaistiin 20. joulukuuta 2022. Blanca Paloma osallistui kappaleella vuoden 2023 Benidorm Festiin. Hän voitti kilpailun 169 pisteellä, ja siten hän pääsi edustamaan Espanjaa vuoden 2023 Eurovision laulukilpailussa Liverpoolissa. Kappale kilpaili Euroviisujen finaalissa, jossa se sai 100 pistettä ja sijoittui seitsemänneksitoista. == Lähteet == Luokka:Espanjan euroviisuedustuskappaleet Luokka:Vuoden 2023 euroviisuedustuskappaleet
Pensasportulakat

Pensasportulakat (Portulacaria) on kaktiokasveihin kuuluva eteläafrikkalainen kasvisuku. Siihen kuuluu seitsemän lajia, jotka ovat pensasmaisia, puuvartisia mehikasveja. Pensasportulakkoja esiintyy Keniassa, Mosambikissa, Angolassa, Namibiassa, Swazimaassa ja Etelä-Afrikassa. Pensasportulakkoihin on 2010-luvulla yhdistetty vahioiden (Ceraria) suku. == Lajit == * heleäpensasportulakka eli pensasportulakka (Portulacaria afra) * Portulacaria armiana * angolanvahio (Portulacaria carrissoana, syn. Ceraria carrissoana) * namibianvahio (Portulacaria fruticulosa, syn. Ceraria fruticulosa) * Portulacaria longipedunculata * Portulacaria namaquensis * Portulacaria pygmaea == Lähteet == == Aiheesta muualla == * Finto: Kassu – Kasvien suomenkieliset nimet: Portulacaria (lajien suomenkieliset nimet.) * Finto: Kassu – Kasvien suomenkieliset nimet: Ceraria (lajien suomenkieliset nimet.) * Suomen Lajitietokeskus: Pensasportulakat – Portulacaria (lajien suomenkieliset nimet.) Luokka:Kaktiokasvit
Loviisan keskustaajama

Loviisan keskustaajama (vuosina 1745-1752 nimellä Degerby) on Loviisan kaupungin kuntakeskus ja hallinnollinen keskustaajama Uudenmaan maakunnan itäosassa. Loviisan keskustaajama sijaitsee Suomenlahden pohjoisrannikolla, Loviisanjoen laskukohdan Loviisanlahden pohjukassa. Loviisasta on maanteitse Porvooseen noin 40 km, Kotkaan 45 km ja maakuntakeskus Helsinkiin 90 kilometriä. Tilastokeskuksen taajama-aluerajauksen mukaan vuoden 2021 lopussa Loviisan keskustaajaman pinta-ala oli 12,88 neliökilometriä ja väkiluku 6 893. Loviisan keskustaajama on kaupungin ainoa taajama. Tilastollinen taajamarajaus voi poiketa virallisesta kunnanosien rajauksesta. Ruotsin kuningas Fredrik I perusti kaupungin Pernajan pitäjän Degerbyn ratsutilan maille. Uuden kaupungin nimi oli aluksi sijannista johtuva Degerby. Ruotsin seuraava kuningas Aadolf Fredrik kävi kaupungissa tarkastusmatkalla vuonna 1752. Tällöin kaupunki sai uuden nimen Loviisa () kuningatar Lovisa Ulrikan kunnioittamiseksi. Loviisa Rath 3.JPG|Loviisan kaupungintalo. Kirkko Loviisassa.jpg|Loviisan kirkko (Georg Theodor Chiewitz ja Julius Basilier, 1865). == Lähteet == Luokka:Loviisa Luokka:Uudenmaan maakunnan taajamat Luokka:Suomen kuntakeskukset
Pikkukarvakko

Pikkukarvakko eli ehytlehtivillakko (Tephroseris integrifolia, syn. Senecio integrifolius) on monivuotinen villakoiden lähisukuinen asterikasvilaji. Lajia esiintyy luonnonvaraisena Euroopassa, Aasian länsi- ja pohjoisosassa, Japanissa ja Alaskassa.Plants of the World Online: Tephroseris integrifolia (L.) Holub Viitattu 30.9.2023. Laji on jaettu yhteen muunnokseen ja 13 eri alalajiin, joista suomeksi nimettyjä ovat tyyppialalaji etelänpikkukarvakko (subsp. integrifolia) ja levinneisyydeltään subarktinen pohjanpikkukarvakko (subsp. tundricola).Finto: Kassu – Kasvien suomenkieliset nimet: Tephroseris integrifolia (L.) Holub Pohjoismaissa etelänpikkukarvakkoa esiintyy Tanskassa ja Ruotsin Skånessa, pohjanpikkukarvakkoa hyvin harvinaisena Koillis-Norjan Varangissa. Pikkukarvakko ei Suomessa esiinny luonnonvaraisena vaan laji on viljelykasvi tai korkeintaan puutarhassa levinnyt karkulainen.Suomen Lajitietokeskus: Pikkukarvakko – Tephroseris integrifolia Viitattu 19.2.2023. == Lähteet == Luokka:Asterikasvit
Lännenarnikki

Lännenarnikki (Arnica chamissonis) on arnikeihin kuuluva monivuotinen asterikasvilaji. Se kasvaa 30–90 senttimetriä korkeaksi. Varsi on pysty, haaraton, lehdekäs ja karvainen. Mykeröt ovat suuret, 4–5 cm leveät, keltakukkaiset, kielimäiset laitakukat ovat vaaleankeltaiset. Laji muistuttaa etelänarnikkia (A. montana). Lännenarnikki kasvaa alkuperäisenä Kanadassa, Alaskassa ja Yhdysvaltojen länsipuoliskolla. Kasvi on myös tulokas Euroopassa, ja esiintyy ainakin Ruotsissa, Suomessa ja Itävallassa.Plants of the World Online: Arnica chamissonis Less. Viitattu 19.2.2023. Suomessa lännenarnikki on hyvin harvinainen uustulokas Länsi-Uudellamaalla, mutta luokiteltu luonnonvaraisena vakiintuneeksi.Suomen Lajitietokeskus: Lännenarnikki – Arnica chamissonis Viitattu 19.2.2023. == Lähteet == Luokka:Arnikit
Adria Arjona

Adria Arjona Torres (s. 25. huhtikuuta 1992, San Juan, Puerto Rico, Yhdysvallat) on yhdysvaltalainen näyttelijä. Hänen isänsä on guatemalalainen laulaja-lauluntekijä Ricardo Arjona. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2016 The Belko Experiment The Belko Experiment Leandra Florez 2018 Pacific Rim: Kapina Pacific Rim: Uprising Jules Reyes 2018 Life of the Party Life of the Party Amanda 2019 Triple Frontier Triple Frontier Yovanna 2019 6 Underground 6 Underground Five 2021 Sweet Girl Sweet Girl Amanda Cooper 2022 Morbius Morbius Martine Bancroft 2022 Father of the Bride Father of the Bride Sofia Herrera === Televisiosarjat === Vuodet Suomenkielinen nimi Alkuperäinen nimi Roolihahmo 2014 Muistin vanki Unforgettable Suzy Houchen 2014–2015 Kohde Person of Interest Dani Silva 2015 True Detective True Detective Emily 2015 Narcos Narcos Helena 2017 Emerald City Emerald City Dorothy Gale 2019 Good Omens Good Omens Anathema Device 2020 Monsterland Monsterland Merenneito 2022 Irma Vep Irma Vep Laurie 2022–2025 Andor Andor Bix Caleen == Aiheesta muualla == * luokka:Puertoricolaiset näyttelijät luokka:Vuonna 1992 syntyneet Luokka:Elävät henkilöt